Posts categorized as "myutsawkasa.blogbaker.com"
Myen Hpyen Shamu Shamat Shiga
KIA Dap Dung (15) Kaw Myen Hte KIA Dap Ni Sinant Kaba Ni Hte Shada Gap Sharu Bun Hkat
Sep 26, 2014 ya shani 10:00am ten ram hta K.I.A Masat (3) Dap Ba npu Dap Dung (15) ginra Dum Bau Bum kaw nga ai Myen tai hpyen dap Hk.L.Y-(237) ni shinggan pru hkawm ai kaw tinang KIA ni hkam tawn da ai bawm (1) sa kapaw la nna hkala nba hte shanhte dap de bai nhtang wa ai hpang tinang KIA dap ni nga ai maga de AA-Gun jak sinant kaji ni hte gap sharu bun ai majaw tinang KIA maga na ni mung bai nhtang gap dat ai hpang Loi Ying maga de na Myen dap ni mung tinang KIA ni nga ai maga de sinant kaba ni hte nsim nsa bai hte gap sharu bun ai lam shiga na chye lu ai.
Ya na zawn byin ai lam gaw Myen dap ni hte tinang K.I.A dap ni nau kahtep hkat ai majaw byin ai re lam KIA shiga lawk kawn na chye lu ai. Ndai gasat poi hta lahkawng maga na si hkala shiga tup hkrak nchye lu shi ai.
K.I.A Dap Dung (6) Na MHH Magam Gun (1) Myen Balik Ni Rim Mat
Sep 21, 2014 ya shani 4:00pm ten ram hta Hpakant ginwang K.I.A Masat (2) Dap Ba npu Dap Dung (6) ginra Lawng Hkang Lawk (3) hta shanu nga ai tinang KIA MHH magam gun Rakhaing amyu sha Kyaw Htun hpe shi nta kaw nga nga yang Lawng Hkang Myen Balik ni sa wang rim mat wa sai lam shiga na chye lu ai.
Myen asuya dap ni gaw ya yang gap hkat jahkring hte simsa lam bawng ban nga ai ten hta rai tim KIO/KIA magam gun ni hpe mu ai shara kaw ja ja rim ahkyak la sa wa sana re lam Mungdan ting na Myen asuya magam dap ni de Naypyidaw ginjaw kawn matsun dat sai re lam na chye lu ai.
K.I.A Dap Dung (9) Ginra Hu Hpyet Kawng Leng Kaw Gasat Poi Byin, Myen Si Hkala Lam Nga
Sep 6, 2014 ya shani 12:20pm ten ram hta lahta Sam Mung K.I.A Masat (4) Dap Ba npu Dap Dung (9) ginra Hu Hpyet Kawng Leng kaw Myen asuya dap Hk.M.Y-(323) dap ni hte tinang K.I.A Dung (9) na MHH ni hte laja lana gasat poi byin ai lam shiga na chye lu ai.
Ndai gasat poi hta lahkawng maga na si hkala shiga hpe tup hkrak nchye lu shi tim Buga masha ni tsun yang myen ni ram ram hkala jawng ai lam shiga na chye lu ai.
K.I.A Dap Dung (27) Ni Myen Hpyen Ni Hpe Bawm Hte Hkap Gasat, Myen Si Hkala Lam Law
Laiza Makau KIA Dap Dung (24) Ginra Kaw Myen Dap Ni Sinant Kaji Kaba Ni Hte Hpyen Shaman Shakyang Nga
Sep 6, 2014 ya shani 8:00am ten ram hta Laiza Makau KIA Masat (5) Dap Ba npu Dap Dung (24) ginra Hka La hte Ding Ga lapran na Hpun Du Sun kaw nga ai Myen asuya dap ni sinant kaji kaba gap shakyang nga ai lam shiga na chye lu ai.
Uru Seng Maw Hpakant Maw Ginra Na Ka-ni Nang Hpam Hpaga La Kaba Hpe Maw Wan Buga Pan Jasan Hpung Ni Rim Kau
Hpakant Mana Mare Na Mung Masha La Marai (80) Hpe Myen Dap Ni Rim Mat Wa
TENG MAN AI LAM KANANG TA?
There Is No Place For The Truth Today.
Teng Man Ai Lam A Matu Shinggyim Wuhpawng Hta Shara Nnga Sai.
Teng Man Ai Lam Tsun Yang Nawku Hpung Woi Sara Shada Pi Sahkrip Hkat, Nju Hkat Wa Ai Prat..
Masha Shada N-gup Ga Hte Tsun Hkat Ai Hpe Sha Mara Rim Hkat, Jeyang Hkat Ai Lam, Mara N'raw Ya Lu Ai Lam Gaw Karai A Magam Amu Hta Tsap Na Matu N-ging Dan Nga Sai, Yu Maya Hpung Masha Langai A Madang Ram Pyi Nrai Mat Sai. Dai Wa Gaw Yesu Hpang Hkan Kaja Nan Nrai Nga Ai, Sagu Rem Langai Ngu Tsun Na Nmai Nga Ai.
Ma Kaji Ni Nta Ndaw Hkan Ginsup Chyai Let Tsun Ai Ga zawn "Nang Pyi Ngai Hpe Dai Hku Tsun Ai, Ngai Hpe Dan Ngu Ai, Shing Ngu Ai" nga nna Hpung Woi Sara Hte Hpung Tau Ni Shada Da Mara Rim, Jeyang Hkat Ai Lam Gaw Gaya Kahpa Lam Rai Taw Nga Sai....Hpung Woi Sara, Hpung Tau Tsang Hta Tsap Na Pyi N'ging Dan Nga Sai....
Yesu Tsun Ai Ga "Ngai Bai Yu Wa Ai Ten Hta Kam Sham Ai Masha Gaw Naw Nga Nga na Kun?" Ngu Ai Ga Gaw Dai Ni Na Hkristan Nawku Hpung Ni Hta Dik Wa Nga Sai Law....... Hkristu A Hkum Hkrang Gaw Nawku Hpung A Shinggan De Du Taw Nga Sai law......
TENG MAN AI LAM KANANG TA?
K.I.O Ginjaw Laiza Padang Gawknu Hta K.I.O Asuya Kaw Nna Ya Yang Na Mung Masa Sanglang Hpawng Galaw
Dai ni Sep 3, 2014 ya shani hta KIO ginjaw Laiza Padang Gawknu hta jahpawt daw 7:00am ten ram kaw nna 10:40am ten ram du hkra ya yang na Myen asuya hte bawngban nga ai Mung masa lam, gap hkat jahkring lam hte Simsa lam yan ni hpe sang lang hpawng galaw ai lam shiga na chye lu ai. Ndai Mung masa sanglang hpawng hta Laiza Buga Laiza Muklum na mung mare masha ni hte rau KIO/KIA Magam Dap, Makan Dap shagu na Hpa-awn ni yawng marai (600) daram sa du madat hkam la ai lam na chye lu ai.
Ndai Zuphpawng hta KIA Dap Awn Daju Du Kaba Sumlut Gun Maw kaw nna ya yang Myen hte matut manoi galaw nga ai gap hkat jahkring lam, Mung masa lam hte Simsa lam ya ni hpe azin ayang sanglang ai dan mat wa ai lam na chye lu ai.
Du Kaba Gun Maw Tsun ai hta Myen asuya hte Myen Mung rawt malan hpung ni a "Nationwide Ceasefire" gap hkat jahkring bawngban lam hte seng nna Lawng Lam Kaba (7) nga ai hta Lawng Lam kaba (1) hpe sha naw bawng ban jahkrup myit hkrum da ai re lam, kaga ngam ai Lawng Lam kaba (6) gaw naw bawng ban sa wa ra ai lam, aten grai naw la ra na re lam, gap hkat jahkring lam ya jang rai nmai byin shi ai lam, Grai naw bawng ban la ra ai lam, Mung masa hkam dahka nnga ai sha gap hkat jahkring ta masat ka na nre lam, Mung masha ni mung KIO hpe kam nga na lam, myit naw galu hkam sharang ra ai lam, kyu hpyi garum ai hte lam shagu hta hpaji jaw garum shaingtau shang lawm ra ai lam ni hpe tsun shana mat wa ai lam shiga na chye lu ai.
KIA Dap Dung (29) Ginra Kaw Ku Gang MNDAA Hte Myen Dap Ni Gasat Poi Byin
Lahta Sam Mung Mung Gu Myen Dap Byoha Mho Kawn Mung Mare Masaha Ni Hte Zuphpawng Galaw
Sep 1, 2014 ya shani 12:00Pm ten kaw na 2:00Pm ten du hkra lahta Sam Mung KIA Masat (4) Dap Ba npu Dap Dung (36) ginra Mung Gu kaw Myen asuya dap Byoha Mho wa kawn Mung mare masha ni hte zuphpawng galaw ai hta Ka-ni nang Hpam Pat jasan mat wa na hte Mung masa lam mung grau grau sim sa wa sana re ngu hkaw tsun ai lam shiga na chye lu ai.
KIA Masat (1) Dap Ba Ginra Kata Mali Hka Lam Hku Jak Li Hte Hkawm Sa Lam Bai Hpaw Dat Ya
Lai wa sai shata (4) daram pat tawn ai KIA Masat (1) Dap Ba ginra kata Mali Hka lam hku nna Jak Li ni hpe pat tawn da ai kaw na Aug 31, 2014 ya shani kaw na Myen asuya dap ni bai hpaw dat ya sai lam shiga na chye lu ai.
Hpa-kant K.B.C Hpyen Yen Dabang De Myen Dap Tat.M (66) Na Dap Up Hte Campanay Ni Sa Garum Jaw
Sep 1, 2014 ya shani 11:45Am ten ram hta Wunpawng Mungdan Uru Sengmaw Hpakant K.B.C hpyen yen dabang de Myen asuya dap Tat.M-(66) na Tat.Ma Mho Win Bho Shing kawn myen gumhpraw Kys-500,000 (sen manga), Yup Zau Hkawng Jan Hkawn Tawng kawn Kys-20,000,000 (sen hkun) sa garum jaw ai lam shiga na chye lu ai. Kaga ra mara hpe "Yaddana Ti Ri" Campany hte kaga Company ni mung sa garum jaw ai lam matut na chye lu ai.
por_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn